OpenLLM-France/wikimedia huggingface dataset:
# Madeleine Hogan

Madeleine Hogan (Fernetree, Melbourne, Australia, 1988ko abenduaren 8a) australiar atleta paralinpiar ohia da, F42/F46 kategorietako xabalina jaurtiketa probetan parte hartzen duena. 2008ko Udako Paralinpiar Jokoetan eta 2012koetan brontzezko dominak irabazi zituen. 2016ko Rio de Janeiroko Paralinpiar Jokoetan Australia ordezkatu zuen atletismoan.

## Bizitza

Melbourneko Ferntree Gullyko aldirian jaio zen Hogan, Dandenong mendikatean, 1988 urtean, ezkerreko besoaren beheko erdia gabe. Bi neba gazteagoak ditu, Brock eta Courtney. Nerabezaroan, 2001 eta 2006 artean, Hoganek 7tik 12ra bitarteko urteak osatu zituen Glen Waverleyko (Victoria) Brentwood Secondary Collegen. Graduatu ostean, Deakin Unibertsitatean Ariketa eta Kirol Zientziak ikasi zituen.

## Kirol ibilbidea

Hogan kirolean buru-belarri aritu zen eskolan zegoen bitartean, 2005ean, talentu atletikoa bilatzen ari ziren egun batean, zuen trebetasuna identifikatu zuten. 2006an serioan hartu zuen atletismoa. Melbourneko Knox Athletics Club-eko kidea da.
2008ko Pekingo Udako Paralinpiar Jokoetan, brontzezko domina irabazi zuen F46 emakumezkoen xabalina mailan. Christchurchen 2011ko KPIko Munduko Atletismo Txapelketen aurretik, tendoi bat urratu zuen bere jaurtiketarako erabiltzen zuen eskuin besoan, baina lesioa gainditu zuen emakumezkoen xabalina jaurtiketako F46an urrezko domina irabazi, 37,79 metroko distantziarekin. Zilarra lortu zuen Errusiako Natalia Gudkovarenak (33,65 m), eta brontzea Britainia Handiko Hollie Beth Arnoldek (32,45 m). 2012ko Londresko Paralinpiar Jokoetan, Hoganek brontzezko domina bat irabazi zuen F46 emakumezkoen xabalinan.
2015eko Munduko Atletismo Txapelketetatik erretiratu behar izan zuen Doha herrian, aurreko lotailu gurutzatua hautsi baitzitzaion F47 xabalina ekitaldirako entrenatzen ari zela. Lehenago beste belauna apurtu zuen.
John Eden izan zuen entrenatzaile, eta Victoriako Kirol Institutuko bekaduna izan da. Victoria ordezkatu zuen kriketean 19 urtez azpiko txapelketa nazionaletan, bolo eta golfean.
2015eko azaroaren hasieran belauneko kirurgia egin zuenetik, Hogan errehabilitaziotik errekuperatu zen, eta 2016ko Rio de Janeiroko Joko Paralinpikoetan lehiatu zen. Bosgarren sailkatu zen F46 xabalina jaurtiketan. Hoganek Rion izandako arrakastaren ostean, 2017ko maiatzaren 2an, erretiroa hartuko zuela iragarri zuen.

## Erreferentzia

* 1 2 3 4 5 6 7 8 Madeleine Hogan. .
* ↑ «Australian Paralympic Athletics Team announced» Australian Paralympic Committee News, 2 de agosto de 2016.
* 1 2 3 «Doha 2015» Athletics Australia.
* ↑ «Madeleine Hogan» Victorian Institute of Sport.
* ↑ «Paralympic javelin thrower Madeleine Hogan has all-but qualified for her third Paralympics, 7 months after a knee reconstruction – her second in 3 years.» SBS News.
* ↑ «F45/46 Women's Javelin throw results» 2016 Rio Paralympics Website.
* ↑ Farewell Maddy. Athletics Australia.

## Kanpo estekak

* Datuak: Q6726908
* Multimedia: Madeleine Hogan / Q6726908
# Gobeu

Gobeu (ofizialki Gobeo) Gasteizko udalerria osatzen duten herrietako bat da.

## Geografia

Zadorra ibaiaren ertzean dago. Gasteizko udalerriaren ipar-mendebaldean kokatua, hirigunetik 6 kilometrora dago.

## Ekonomia

Herriko jarduera ekonomiko nagusia industria da, inguruko Gamarra Nagusian gertatu bezala. Izan ere, Gobeuko lurretan Ehari-Gobeuko industrialdea eraiki zen 1960ko hamarkadatik aurrera. Gaur egun Gasteizko Ehari-Gobeu auzoko zati dugu.

## Demografia

* Gobeuko biztanleria

## Ondasun nabarmenak

* Landazuritarren oinetxea, XVII. mendean berreraikia. Fatxadan armarri handia du, «Antes morir que manchar el vivir» («bizitzea lohitu baino lehenago hil») gaztelaniazko goiburua duena. Bertan bizi izan zen Joakin Jose Landazuri, XVIII. mendeko arabar historialaria.

## Jaiak

Gobeuko herrixkak ekainaren 29an ospatzen ditu bere jaiak.

## Argazki galeria

* San Pedro eliza
* San Pedro elizako ataria
* Landazuri historialariaren palazioa

## Kanpo estekak

* Datuak: Q569200
* Multimedia: Gobeo / Q569200
# Gometxa

    Artikulu hau Arabako herriari buruzkoa da; beste esanahietarako, ikus «Gometxa (argipena)».
Gometxa Gasteizko udalerria osatzen duten herrietako bat da.

## Geografia

Gometxako muinoaren azpian eta Madrilerako errepide zaharraren alboan.

## Demografia

* Gometxako biztanleria

## Ondasunak

* Antzaldatzearen eliza.

## Kanpo estekak

* Datuak: Q627124
* Multimedia: Gometxa / Q627124
# Alemaniar Udazkena

Alemaniar Udazkena, baita ere Udazken Beroa, (alemanez: Deutscher Herbst) 1977ko udazkenean Europako herrialde batzuetan, batez ere Mendebaldeko Alemanian, ezagutu ziren gertaera odoltsu batzuei ezagutzen zaizkie. Historikoki Alemanian Bigarren Mundu Gerran bizi izan ziren gertaera kriminal eta politiko larrienak izan ziren. RAFen ekinbide armatuaren gogortasunak estatu-krisi bat sorrarazi baitzuen Mendebaldeko Alemanian. Beste ikuspuntu batetik gertaeretan Palestinaren Askapenerako Herri Fronteak hegazkin baten bahiketan eragina izan zuen.

## Gertaera nagusiak

* Uztailaren 30: Jürgen Ponto bankariaren hilketa.
* Irailaren 5: Hanns Martin Schleyer enpresariaren bahiketa. Schleyer nazi ohia eta SSko ofiziala izana, momentu hartan Alemaniar industrial Elkarteko presidentea zen. Haren truke Gobernu federalari, hamaika atxiloturen askapena eskatu zitzaion, Stammheimeko presoena barne. Horren aurrean Bundeskriminalamt-ek ("Ikereketa Kriminalaren Bulego Federala") ordura arteko sarekada handiena burutzen zuen.
* Irailaren 22an: Utrechten tiroketa batean Arie Kranenburg polizia hil zuten.
* Urriaren 13: Landshut hegazkinaren bahiketa. Lufthansako LH 181 hegaldia, Palma Mallorcakoatik Frankfurt am Mainera zihoana, bahitua izan zenean. Bahitzaileak arabiar talde bat zen.
* Urriaren 19: Gudrun Ensslin, Jan-Carl Raspe eta Andreas Baader ziegetan hilda agertu ziren. Suizidio zantzuak susmagarriak ziren. Irmgard Möller, zaurituta suertatu zen; hau bizirik iraun zuen bakarra izan zen. Estatuko aparatuen inplikazioaren susmoa handiak izan ziren.
* Urriaren 19: Schleyer Mulhousen, Frantzian, tiroz hilda agertu zen.
* Azaroaren 12: Ingrid Schubert bere ziegan urkatuta agertu zen.

## Fikzioan

* Heinrich Breloer "Todesspiel" («Heriotzaren jokua») telebista-saila.
* Uli Edel "Der Baader Meinhof Komplex" film ospetsua zuzendu zuen; bertan Alemaniar Udazkenaren gertaerak era erakusten dira.

## Erreferentziak

* ↑ https://www.hdg.de/lemo/kapitel/geteiltes-deutschland-krisenmanagement/linksterrorismus-rote-armee-fraktion/deutscher-herbst.html
* ↑ https://web.archive.org/web/20201019210818/https://sites.google.com/a/jakintza.net/jakintzako-historia-batxi2/hasiera/2015-2016/aldasoro-zabala-aloa/armada-gorriaren-frakzioa

## Ikus, gainera

* Palestinaren Askapenerako Herri Frontea
* Armada Gorriaren Frakzioa

## Kanpo estekak

* RAFen historia eta kronologia.
* (Alemanez): Bideoa Youtuben.
* Datuak: Q703378
# 1977ko Espainiako hauteskunde orokorrak

1977ko Espainiako hauteskunde orokorrak Frankismoaren ondoren egin ziren lehen hauteskunde libreak izan ziren; eta Konstituzio berri bat egiteko deitu izan ziren. Hau dela eta, konstituziogileak ere esaten zaie. 1977ko ekainaren 15ean bozkatu zen.
Zentro Demokratikoaren Batasuna gehiengo osoa lortu ez zuen arren, Adolfo Suárez izan zen izendatuta gobernuburu gisa; lege elektorala irabazten zuena gobernuburu izango zen; gehiengoa ez bazuen ere.

## Emaitzak

1977ko
Espainiako hauteskunde orokorrak :
| Alderdia | Bozak | % | Eserlekuak |
| Zentro Demokratikoaren Batasuna | 6.310.391 | 34,44 | 166 |
| Espainiako Langileen Alderdi Sozialista | 5.371.866 | 29,32 | 118 |
| Espainiako Alderdi Komunista | 1.709.890 | 9,33 | 19 |
| Alianza Popular | 1.504.771 | 8,21 | 16 |
| Pacte Democràtic per Catalunya | 514.647 | 2,81 | 11 |
| Euzko Alderdi Jeltzalea | 296.193 | 1,62 | 8 |
| Partido Socialista Popular-Unidad Socialista | 816.582 | 4,46 | 6 |
| Unió de Centre i Democracia Cristiana de Catalunya (UDC-DCC) | 172.791 | 0,94 | 2 |
| Kataluniako Ezker Errepublikarra | 143.954 | 0,79 | 1 |
| Euskadiko Ezkerra | 61.417 | 0,34 | 1 |
| Candidatura Aragonesa Independiente de Centro | 37.183 | 0,20 | 1 |
| Candidatura Independiente de Centro | 29.834 | 0,16 | 1 |

## Ikus, gainera

* Espainiako Diputatuen Kongresua
* Espainiako Trantsizio Demokratikoa

## Kanpo estekak

* (Gaztelaniaz) Kongresuko emaitzak Historiaelectoral.com
* (Gaztelaniaz) Senatuko emaitzak Historiaelectoral.com
* Datuak: Q2310933
* Multimedia: Spanish general election, 1977 / Q2310933
# Altsasuko Mahaia

Altsasuko Mahaia ezker abertzaleeko zenbait talde eta pertsonaren elkarte baten izena da. 1977ko urriaren 24an, politikari independente batzuk, Telesforo Monzon buru, eta Eusko Abertzale Ekintza (EAE-ANV), Euskal Iraultzarako Alderdia (EIA), Euskal Sozialista Biltzarrea (ESB), Herriko Alderdi Sozialista Iraultzailea (HASI) eta Langile Abertzale Iraultzaileen Alderdia (LAIA) ezker abertzaleko alderdiek, Altsasun bildurik, zenbait punturen inguruan elkartzea erabaki zuten, eta elkarteari Altsasuko Mahaia izena eman zioten.
Euskal Herria independente, sozialista, euskaldun eta batuaren aldeko estrategian, 1978ko apirilaren 27tik aurrera Herri Batasuna koalizioa izan zenaren jomuga taktikoa KAS alternatibaren puntuen inguruan oinarritu zen (autodeterminazio-eskubidea Euskal Herriarentzat, amnistia euskal preso eta erbesteratu guztientzat, alderdi politiko guztien legeztapena, Hego Euskal Herriaren bateratzea, Nafarroa barne, euskara Euskal Herriko hizkuntza nazional nagusia eta herritar guztien bizi-baldintzen hobekuntza). Haustura demokratikoaren aldeko jokamolde politiko horretatik bazter, EIA alderdiak utzi egin zuen Altsasuko Mahaia, sortu eta hilabetera, 1977ko hauteskunde orokorren arabera eratu zen Euskal Kontseilu Nagusian parte hartzeko.
1978ko apirilaren 27an, Altsasuko Mahaia desegin eta Herri Batasuna (HB) koalizioa jaio zen.

## Erreferentziak

* ↑ Hermosilla, Gotzon. «Puzzlea osatzeko gidaliburua» Berria.

## Kanpo estekak

* Datuak: Q12253243
# Libia-Egipto gerra

Libia-Egipto gerra Libia eta Egiptoren arteko gatazka armatu labur bat izan zen, bi herrialdeen arteko mugan, 1977ko uztailean. Yom Kippurreko gerraren ostean Anwar el-Sadatek hartutako bidea dela eta, eta arabiar-israeldar gatazka ikusteko zeuden modu ezberdinengatik Muammar al Kadafi eta Egiptoko presidentearen arteko tentsio une baten ondorioa izan zen. Egiptok Moskurekin zituen harremanak eten zituen, eta Libian egondako estatu-kolpe saiakera egin zutenek bertan hartu zituzten errefuxiatu. Tahrir Plazan, Cairon, bonba batek 14 zauritu sortu zituen 1976ko abuztuaren 8an, eta hau Libiako inteligentzia zerbitzuei egotzi zieten. Gainera Hosni Mubarak Egiptoko lehendakariordeak Libiarekin zituzten arazoak esplotatu nahi zituela adierazi zuen.
1977ko uztailaren 21ean gatazka hasi zen mugan, lurretik zein airetik erasoak eginez. uztailaren 24an Arjeliako lehendakaria zen Houari Boumedièneren laguntzarekin su-etena sinatu zen. Palestinaren Askapenerako Erakundearen buruzagi zen Yaser Arafat ere mediazioa egiten jardun zuen.
Gatazka honen ondorioz Arabiar Ligako herrialdeen artean haustura sortu zen. Hainbat gobernu kontserbadorek nahiago zuten Sadat eta sobietar eragin esparruan zeudenek nahiago Libia.

## Kanpo estekak

* Datuak: Q1434602
# Mamut (merkataritza-gunea)

Mamut Merkataritza-Gunea Gipuzkoako Oiartzun udalerrian dagoen merkataritza-gune bat da. Ugaldetxo auzoan dago. Mamut frantziar merkatal-gune enpresak ireki eta luzaroan bere jabea izan zen, halere gaur egun Alcampo espainiar merkatal-gune enpresaren jabetzakoa da.
1977an inauguratua izan zen, hortaz Gipuzkoa, Euskal Herria nahiz Espainiako merkatal-gune handien aintzindaria izan zen (Espainia Estatuko bigarren merkatal-gune zaharrena 1980an inauguratutako Bartzelona hiriko Baricentro merkatal-gunea izan zen), eta luzaroan eta Carrefour Oiartzun (1979) merkatal-gunearekin batera Gipuzkoako merkatal-gune handi bakarra izan zen.

## Ezaugarriak

* 58.100 m2

## Kanpo estekak

* Mamut merkataritza-gunearen webgunea (Gaztelaniaz)
* Datuak: Q12262932
# Gereña

Gereña (Guereña gaztelaniaz) Gasteizko udalerria osatzen duten herrietako bat da. 1975 arte Foronda udalerriaren barruan egon zen.
Hiriaren ipar-mendebaldean dago, Forondako aireportutik hurbil.

## Demografia

Gasteiztik hain hurbil egonik, populazioa laukoiztu egin da XXI. mendearen hasieratik.
* Gereñako biztanleria

## Argazki galeria

* San Juan eliza
* Zarate Astegieta dorretxea
* Bolatokia

## Kanpo estekak

* Datuak: Q622885
* Multimedia: Gereña / Q622885
# Melilla Airlines

Melilla Airlines (Melilla Airways SL izen komertziala) Melillan egoitza duen bidaia-agentea da. Sozietate eta merkataritza izenak izan arren, Espainiako Aire Segurtasuneko Estatu Agentziak ez du ziurtatu airelinea gisa. Melilla Airlines-ek beste airelinea baten (Aireova) hegazkinak, ziurtagiria eta kodeak erabiltzen ditu, eta haren hegaldiak birsaltzen ditu. Melilla Airways SL sozietateak 2013ko apirilaren 16an hasi zituen operazioak.

## Historia

2013ko apirilaren 16an eman zioten alta sozietateari, Melillako hiriko enpresari talde baten ahaleginaren ondorioz. Hasierako administrazio kontseilua honako hauek osatzen zuten: Salomon Benzaquen Cohen, Diego Robles Soldevila, Antonio Juan Gonzalez Ramon, Jose Antonio Ramos Saez, Salomon Meir Cohen Bengio, Antonio Gonzalez Palomo, Said Mohamed Haddu eta Pablo Carrero Segura.
Lehen hegaldia 2013ko maiatzaren 3koa izan zen, Melilla-Malaga artean.

## Erreferentziak

* ↑ Una nueva compañía aérea comunica Melilla con Málaga tras la marcha de Helitt. 28-04-13.
* ↑ Melilla Airlines unirá la ciudad con Málaga. 28-04-13.

## Kanpo estekak

* Melilla Airlines .
* Melilla Airlines en Facebook.
* Melilla Airlines en Twitter.
* Datuak: Q12182498
* Multimedia: Melilla Airlines / Q12182498
# Melilla Fútbol Sala

Melilla Fútbol Sala Melillako areto futboleko talde profesional espainiarra izan zen. 1991n sortu zuten. LNFSko 2. mailan parte hartu zuen. Kategoria honetan parte hartzen du bere historiaren zati handienean, eta behin baino gehiagotan parte hartzen du 1. mailara igotzeko playoffetan.

## 2013/2014 plantilla

| | Izena | Goitizena | Lanpostua |
| 13 | Jose Luis Garrido Alarcon | YIYO | Atezaina |
| 15 | Gonzalo Ramos Perez | GONZALO | Atezaina |
| 2 | Marcelo Machado Dantas | DANTAK | Itxiera |
| 3 | Rafael Hernández Gutiérrez | RAFITA | Itxiera |
| 14 | Fernando Hernández Gutiérrez | FERNAN | Hegala |
| 21 | Hugo Andújar Artillo | HUGO | Hegala |
| 4 | Yusef Ali Al-lal | YUSEF | Hegala |
| 6 | Bilall Al-Lal El Hamouti | BILALLA | Hegala |
| 8 | Javier Sanchez Lopez | JAVI SANCHEZ | Hegala |
| 10 | Francisco Javier Prieto Garcia | LONCHUA | Hegala |
| 9 | Francisco Rodriguez Lopez | TXARTELA | Hegala |
| 1 | Alejandro Donoso Rivas | DONOSOA | Pibota |
| 7 | Francisco José Muñoz Mariscal | KIKO | Pibota |
| 55 | Nesin Azouaghae Mohamed | NESIN | Pibota |
Entrenatzailea: Sergio Mullor Cabrera - Sergio Mullor

## Ikus, gainera

* UEFA

## Kanpo estekak

* Orri ofiziala
* Datuak: Q6009582
# Donna Smith (atleta)

Donna Maree Philp (jaiotzez Smith; Brisbane, Australia, 1961eko ekainaren 28a – 1999ko maiatzaren 22a) australiar atleta paralinpiarra izan zen, xabalina jaurtiketan eta gurpil-aulkiko saskibaloian lehiatu zuena. Sei domina irabazi zituen lau Paralinpiar Jokotan.

## Bizitza

Brisbanen jaioa, Smithi hezurretako minbizia diagnostikatu zioten hamahiru urte zituela, eta hanketako bat belaunetik gora ebaki zioten.

### Kirol ibilbidea

1984ko New Yorkeko eta Stoke Mandevilleko Paralinpiar Jokoetan, urrezko domina bat irabazi zuen emakumezkoen xabalina jaurtiketan A2 kategoria proban, zilarrezko domina emakumezkoen pisu jaurtiketako A2 proban, eta brontzezko domina emakumezkoen disko jaurtiketako A2 proban. 1988ko Seulgo Udako Olinpiar Jokoetan zilarrezko domina bat irabazi zuen emakumezkoen A6A8A9L6 xabalina proban. 1992ko Bartzelonako Udako Paralinpiar Jokoetan, urrezko domina bat irabazi zuen emakumezkoen THS2 xabalina proban —Australiako Ordenaren domina bat jaso zuen—, eta zilarrezko domina bat emakumezkoen THS2 pisu jaurtiketako proban. Australiako gurpil-aulkiko emakumezkoen saskibaloi talde nazionaleko kidea izan zen 1996ko Atlantako Udako Paralinpiar Jokoetan.

### Bizitza pertsonala eta heriotza

Tom Philpekin ezkondu zen eta bikotearen semeak 10 hilabete zituen, 1999ko maiatzaren 22an, gurpil-aulkian saskibaloian jolasten ari zela, 33 urte zituela, bihotzekoak jota hil zenean.

## Erreferentziak

* 1 2 Australians at the 1996 Atlanta Paralympics: Wheelchair Basketballers. Australian Sports Commission.
* 1 2 3 4 Son cycles in his mum's memory. Warrick News 15 de abril de 2009.
* 1 2 Smith, Donna Maree. It's an Honour.
* 1 2 3 Athlete Search Results. International Paralympic Committee.
* ↑ Athlete Search Results: Donna Philp. International Paralympic Committee.

## Kanpo estekak

* Datuak: Q5296466
* Multimedia: Donna Smith / Q5296466
# Men-Bras-de-Kermar-Ker zutarria

Men-Bras-de-Kermar-Ker zutarria edo menhirra (frantsesez: Menhir de Men-Bras-de-Kermar-Ker) Morbihan departamenduko Moustoir-Ac herrian, Bretainian, dagoen Neolitoko monumentu megalitikoa da. 1924tik Frantziako Monumentu historikoaren izendapena du.

## Deskribapena

Kermarquer-la-Lande herrixkatik 270 metrotan dago, Keraratik 470 metrotan. 300 metrotan Kerarako zutarria dago. Zutik jarritako harri honek neurri hauek ditu: 6,8 metro ditu. Oinarria, ia laukizuzena, 3,8 m² ditu. Zutarria ipar-mendebaldera makurtuta dago.
Zutarriak grabatu sinbolikoak ditu hiru aldetan: ilargi erdiak edo ilgorak eta aizkorak. Ipar-mendebaldera begira ez dago inongo sinbolorik.
Inguruan beste harri handi bat dago, agian beste menhir, gizakiak egindako markekin. 150 m. mendebaldera, erreka batean ainguratuta, 1,8 m2-ko altuera duen menhir isolatua dago.

## Ingurua

Zutarria baso batean dago kokatuta, soilgune batean.

## Historia

Trikuharria Neolitokoa da. 1847an haren inguruko informazioa jaso zen. Langleko kondeak Société polymathique du Morbihan elkarteari eman zion 1914ko martxoaren 26an. Eraikina 1924ko apirilaren 23ko dekretuaren bidez monumentu historiko gisa sailkatuta dago.

## Iruditegia

* Ikuspegi orokorrra.
* Inguruan beste harri handiak ikusten dita.

## Erreferentziak

* ↑ Jean-Étienne Picaut, Moustoir-Ac Sous les frondes des fougères, Moustoir-Ac, Liv'Éditions, octobre 2010, 320 p. (ISBN: 978 2 84497 184 5), 35-36 or.

## Kanpo estekak

* (Frantsesez):Menhirra Merimée datu basean.
* (Frantsesez):Zutarriaren mapa eta argazkiak.
* Datuak: Q22992063
* Multimedia: Menhir de Kermarquer / Q22992063
# San Migel eliza (Iurreta)

San Migel goiaingeruaren eliza Iurretan dagoen eliza da, Mikel goiaingeruaren omenez sagaratua.
San Migel elizaren eraikina bi elementu desberdinen gehiketatik sortu zen, elementu horiek garai desberdinetakoak dira. Etengabeko auziek Iurretako eliza apala, zinetan Jose Zuaznabar 1748an dorre barroko bat eraiki baitzuen oztopatu zuten bere eraberritzea XIX. mendearen hasierak arte. 1800 urtearen hasieran, Gipuzkoako Alexo Miranda, Akademiako arkitektoa, aurreko dorre ikusgarriari eutsi behar zion proiektuaz arduratu zen eta 1815ean ekingo zion hori.
Eliza neoklasikoa da eta lauki baten gainean jarritako gurutze grekoaren forma du, lauki hori errektangulu handiago baten barruan dago. Burualdean exedra bat du; oinetan berriz, koru altua. Elizaren barrualdean San Migel Arkanjeluren irudia duen erretaula modernoa da nagusi.

## Erreferentziak

* ↑ Bizkaiko Foru Aldundia. San Migel eliza (Iurreta). .
* ↑ Eusko Jaurlaritza. San Migel eliza (Iurreta). .

## Kanpo estekak

* Datuak: Q5910958
* Multimedia: Church of San Miguel, Iurreta / Q5910958
# Mendarozabal

Mendarozabal Mendaroko auzo bat da, herrigunearen hegoaldean.

## Demografia

* Mendarozabaleko biztanleria

## Kanpo estekak

* Gipuzkoako Foru Aldundiaren webgunea.
* Datuak: Q12263376
# Uxue (izena)

    Artikulu hau izenari buruzkoa da; udalerria gaitzat duena beste hau da: «Uxue»
Uxue euskarazko emakumezko izena da. 2011n ume jaioberrien artean hobetsienetariko bat izan zen.
Nafarroako hiribildua eta Andre Mariaren adbokazioa da. Diotenez uso batek adierazi zion mendian saldoarekin zebilen artzainari Ama Birjinaren irudia non zegoen, eta horri zor omen zaio Uxue izena. Ikusgarriak dira eliza (gaztelu-eliza), erromaniko eta gotiko estiloetakoa, Andre Maria beltzaranaren irudia eta herri osoa. Haurrak izan nahi dituztenek harri koxkor bat -edo gehiago, izan nahi duten ume kopuruaren arabera- bota behar dute Gazteluondoa alderdiko putzuan, El aljibe deitzen denean. Beila jendetsuena san Marko egunaren ondoko igandean da, eta gainerako beilak maiatzean zehar.

## Uxue izena duten pertsona ezagunak

| Izen-abizenak | Jarduera | Jaiolekua | jaiotza data |
| Uxue Alberdi | eleberrigile bertsolari kazetari saiakeragile haur literaturaren idazle | Elgoibar | 1984-03-18 |
| Uxue Apaolaza | idazle irakasle | Hernani | 1981-04-20 |
| Uxue Barkos | kazetari politikari | Iruñea | 1964-07-05 |
| Uxue Bereziartua | artista | Hernani | 1996 |
| Uxue Ezkurdia | eskubaloi jokalari | Donostia | 1994-01-22 |
| Uxue Fraile | ultramaratoilari | Donostia | 1974-04-19 |
| Uxue Garmendia | futbolari | Lazkao | 1992-01-12 |
| Uxue Iturrate | abeslari | Bitoriano | 2001 |
| Uxue Juárez | katedradun eleberrigile | Iruñea | 1981-09-27 |
| Uxue Oses | pilotari | Oñati | 2005 |
| Uxue Pilar | abokatu defentsa abokatu penal legelari | Bilbo | 1993 |

## Erreferentziak

* ↑ Yáñez Solana, Manuel. (1995). El gran libro de los Nombres. Madril: M. E. Editores ISBN 84-495-0232-2..
* ↑ www.ine.es
* ↑ Euskaltzaindiaren izendegiak

## Kanpo estekak

* Uxue (Euskaltzaindia)
* Datuak: Q7904070
# Kazetaritza hori

Kazetaritza horia sentsazionalismo joera duen prentsa mota da. Prentsa honetan bereziki elementu atsegin morbosoak lantzen dira: izenburu handiez hondamendiak, istripuak, hilketak, mota guztietako krimenak, sexu arazoak, adulterioak, eskandaluak... beti zehaztasun eta argazki ugariez. Iturriak sarritan ez dira oso garbiak eta ohikoa da zurrumurruei albiste itxura emateko joera. Grafikoki kolore saturatuak erabiltzen dira, bereziki gorria. Informazioa ez da oso antolatuta aurkezten.

## Hitzaren jatorria

XIX. mendearen bukaeran New Yorken egunkarien arteko lehia handia izan zen eta zenbait hedabidek berriak handitu egiten zituzten salmentak handitzeko. Borroka horretan bi ziren nagusi: Joseph Pulitzerren New York World eta William Randolph Hearsten New York Journal. Bietan "The Yellow Kid" komikia agertzen zen eta hortik New York Pressek kazetaritza horia hitza sortu zuen.
Portugaleraz "kazetaritza marroia" esaten zaio, imprensa marrom.

## Erreferentziak

* ↑ W. Joseph Campbell, Yellow Journalism: Puncturing the Myths, Defining the Legacies, Praeger,‎ 2001.
* ↑ Oscar Masotta: La historieta en el mundo moderno,21-22.or.

## Kanpo estekak

* Datuak: Q231443
* Multimedia: Yellow journalism / Q231443
# Sagitta (konstelazioa)

Sagitta edo Gezia —latinez: Sagitta— zeruko ipar hemisferioko konstelazio bat da.
II. mendean Klaudio Ptolomeok sailkatutako 48 konstelazioetako bat da. Ez da handiagoa den Sagittarius konstelazioarekin nahastu behar.

## Izar nagusiak

| HR zenbakia | Bayerren izendapena | Izena | Itxurazko magnitudea |
| HR7635 | γ | | 3,47 |
| HR7536 | δ | | 3,82 |
| HR7479 | α | Sham | 4,37 |
| HR7488 | β | | 4,37 |
| HR7546 | ζ | | 5 |
| HR7679 | η | | 5,1 |
| HR7609 | | | 5,36 |
| HR7645 | | | 5,37 |
| HR7622 | | | 5,53 |
| HR7301 | | | 5,64 |
| HR7463 | ε | | 5,66 |
| HR7780 | | | 5,8 |
| HR7672 | | | 5,8 |
| HR7662 | | | 5,96 |
| HR7299 | | | 6 |
| HR7260 | | | 6,07 |
| HR7216 | | | 6,09 |
| HR7746 | | | 6,13 |
| HR7713 | | | 6,22 |
| HR7574 | | | 6,23 |

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 21 or..
* ↑ (Ingelesez) Kanas, Nick. (2012). Star Maps: History, Artistry, and Cartography. Springer New York, 111 or. ISBN 9781461409175..
* ↑ (Ingelesez) «Sagitta (The Arrow) Constellation» The Sky Live.
* Datuak: Q10513
* Multimedia: Sagitta (constellation) / Q10513